section_heading: Životopis
paragraph_text: Lewis je Modern Jazz Quartetom ispunio svoju glazbenu viziju te je skladao brojne skladbe od kojih je najpoznatija "Django" iz 1954. godine (snimljena godinu dana nakon smrti Djanga Reinhardta). Osim što je u vremenu od 1952. do 1974. godine bio stalno na turneji s Modern Jazz Quartetom, Lewis je u tom vremenu skladao i glazbu za film Odds Against Tomorrow, No Sun in Venice i A Milanese Story, uključujući i klasični album Two Degrees East, Three Degrees West gdje je ostvario suradnju Guntherom Schullerom, Svendom Asmussenom i Albertom Mangelsdorffom. Sredinom 1960-ih godina surađuje s američkim jazz ansamblom Orchestra U.S.A.